Publication: Magyar Közlöny
Issue: MK-2000-86 (Year: 2000, Number: 86)
Era: 1990-2004
Section: a 21/2000. (VIII. 18.) HM rendelethez
Paragraph Index: 113

2. rész: A munkavédelemmel kapcsolatos egyéb állományilletékes parancsnoki szabályozás rend (technológiai, kezelési, karbantartási, műveleti utasítások, egyéb üzemeltetési dokumentációk) A rendszeresen végzett munkafolyamatokra, veszélyes tevékenységekre, munkaeszközökre stb. vonatkozóan technológiai, műveleti, kezelési és karbantartási utasítást kell készíteni, amelyekben az egészséget nem veszélyeztető és biztonságos munkavégzés szabályait konkrétan meg kell határozni. Szükséges a gépek, berendezések üzemeltetési dokumentációit is elkészíteni (hiány esetén), illetve tartalmi szempontból kiegészíteni. Itt kell szabályozni az utasítások, dokumentációk elkészítésének, jóváhagyásának és kiadásának rendjét az alábbiak szerint: — az utasítások köre, — az elkészítésért felelős személy(ek), — az elkészített utasítások jóváhagyása, — a visszavonás, hatálytalanítás, módosítás, — a teljes körű és időszakos felülvizsgálat, — a dokumentumok tárolása és nyilvántartása. IV. Személyi feltételek E fejezet tartalmazza a munkaköri alkalmasság orvosi (előzetes, időszakos, rendkívüli) és a személyi higiénés alkalmasság megállapítása érdekében elrendelt vizsgálati és a pályaalkalmassági vizsgálati kötelezettséget, az oktatási-vizsgáztatási követelményeket és az eljárási rendet. Az egészségügyi megfelelőség előzetes vizsgálatát a munkaviszony (beosztásba helyezés) létesítésére általánosan, kötelező jelleggel kell előírni. A munkaköri alkalmasság orvosi vizsgálatának célja annak elbírálása, hogy a beosztott egészségügyi szempontból alkalmas-e a munkaköri leírásban pontosított munkafel- 2000/86. szám adat elvégzésére, illetve továbbvégzésére, egészségének vagy testi épségének károsodása nélkül. A foglalkozásegészségügyi szolgálat indítványára, illetve saját kérésére a állományilletékes parancsnok köteles a beosztott alkalmassági vizsgálatra küldeni, de az alkalmassági vizsgálat megismétlését a állományilletékes parancsnok is elrendelheti. Új technológia, eljárás, anyag alkalmazásba vétele, a munkakörülmények jelentős megváltoztatása előtt, valamint foglalkozási megbetegedés, illetve fokozott expozíció esetén rendkívüli orvosi vizsgálat előírása indokolt. Képzettség, ismeretek a munkavégzéshez (szakmai alapképzettség, továbbképzés során szerzett képesítés, munkavédelmi ismeretek megszerzése oktatás formájában), az ismeretek számonkérésének rendjét ezen fejezetben kell rögzíteni. Rendelkezni kell az oktatás személyitárgyi-szervezési kérdéseiről is. Célszerű a gyakorlati oktatást a munkát irányító személyre bízni, illetve a munkavédelmi szakembert bevonni, az oktatás előkészítésébe, a tematika kidolgozásába és az oktatás lebonyolításába. Az oktatás időtartamáról, nyilvántartásáról is rendelkezni kell. Tételesen kell meghatározni a következő kérdéseket: — milyen munkakörökben, milyen időszakonként kerül sor beszámoltatásra (vizsgáztatásra), — milyen módszerrel történik (pl. tesztlapokon, szóbeli beszámoltatás, gyakorlati ismeretek számonkérése munka közben), milyen időtartamban (pl. 30 perces írásbeli beszámolót 10 perces gyakorlat követi), — ki tartja a beszámoltatást (pl. műhelyparancsnok vizsgáztatja a műhely állományát), — nyilvántartás alakszerűsége (napló, jegyzőkönyv), — mi a sikertelenség következménye (a sikeres beszámolásig csak felügyelet mellett dolgozhat), — kiemelt beszámoltatás rendje, személyi köre (pl. alegységparancsnokok, gyakorlatvezetők évente), — mi a beszámoltatás tematikája munkakörökre differenciáltan. A állományilletékes parancsnok az intézményesített beszámolás mellett rendszeres ellenőrzéssel is köteles meggyőződni arról, hogy a beosztottak ismerik, illetve megtartják-e a rájuk vonatkozó munkavédelmi rendelkezéseket, előírásokat [Mvt. 54. § b) pont]. V. Egyéni védőeszközök juttatásának rendje (ideértve: védőital, bőrvédő készítmények, tisztálkodószerek is) Az egyéni védőeszköz juttatás rendjének meghatározása munkabiztonsági szaktevékenységnek minősül. A védőital juttatás szabályozásánál ki kell térni a következőkre: — a védőitalra jogosultság feltétele (pl. téli időszak), — a védőitalra jogosító munkakörök (célszerű mellékletbe foglalni), — védőital fajtája, — a védőital ellátásért felelős személy, szervezet, — az ellátás szervezése (megrendelés, elosztás módja és helye, a védőital kihordására és kitöltésére szolgáló eszközök biztosítása). A bőrvédő készítmények és tisztálkodási szerek juttatásának szabályozásánál is az előbbiekben ismertetett szempontok szerint kell a rendelkezéseket megtenni. A készítmények, tisztálkodási szerek jegyzékét célszerű mellékletbe foglalni, bőrvédő készítményeknél a jogosult munkaköröket is meg kell adni. VI. A munkavégzésre vonatkozó szabályok

Source: https://magyarkozlony.hu/hivatalos-lapok/54e7222c6b70944ebd6e9f1522aefb65fb642941/dokumentumok/7a30db96c0003464ab1090f0250ea9cc246c8285/letoltes